## Obvezatne upute br. VIII.

### NN 44/1992 (14.7.1992.), Obvezatne upute br. VIII.

# IZBORNA KOMISIJA REPUBLIKE HRVATSKE

Na temelju članka 24. stavak 4. i 5. Zakona o izboru predsjednika Republike
Hrvatske ("Narodne novine" br. 22/92) i članka 33. stavak 4.
i 5. Zakona o izborima zastupnika u Sabor Republike Hrvatske ("Narodne
novine" br. 22/92 i 27/92), Izborna komisija Republike Hrvatske propisuje

## OBVEZATNE UPUTE br. VIII.

**Prava i dužnosti promatrača i način promatranja rada tijela
za provođenje izbora**

1. Registrirana politička stranka koja je predložila kandidata za predsjednika
Republike Hrvatske može odrediti promatrače za sva izborna tijela nadležna
za provođenje izbora za predsjednika Republike Hrvatske (Izborna komisija
Republike Hrvatske, općinske izborne komisije i njihovi birački odbori).
Politička stranka koja je predložila državnu listu kandidata za Zastupnički
dom Sabora Republike Hrvatske može odrediti promatrače za sva izborna tijela
nadležna za provođenje izbora za zastupnike u Sabor Republike Hrvatske
(Izborna komisija Republike HrvatSke izborne komisije izbornih jedinica
i njihovi birački odbori). Politička stranka koja je predložila kandidata
za Zastupnički dom Sabora Republike Hrvatske u izbornim jedinicama u kojima
se bira jedan zastupnik, a nije predložila državnu listu, može odrediti
promatrače samo za one izborne komisije izbornih jedinica i biračke odbore
tih izbornih jedinica u kojim je predložila kandidata, kao i za Izbornu
komisiju Republike Hrvatske.

2. Kandidat za predsjednika Republike Hrvatske odnosno kandidat za zastupnika
u Zastupnički dom Sabora Republike Hrvatske ne može biti promatrač.

3. Sve izborne komisije i svi birački odbori dužni su u skladu sa zakonom
i u granicama i na način ptopisan ovim Obvezatnim uputama, omogućiti promatračima
promatranje i pračnje svog rada.

4. Rad Izborne komisije Republike Hrvatske može istovremeno promatrati
i pratiti najviše pet promatrača političkih stranaka. Rad svih ostalih
izbornih tijela mogu istovremeno promatrati i pratiti najviše tri promatrača
političkih stranaka.

5. Rad izbornog tijela može promatrati samo jedan promatrač pojedine
političke stranke. Promatrači političkih stranaka sporazumno će odrediti
koji će od njih prisustvovati radu izbornih tijela. Ako promatrači ne mogu
postiči sporazum iz stavka 2. ove točke, promatrače koji će prisustvovati
radu izbornog tijela odredit će ždrijebom član izbornog tijela čiji se
rad promatra, izvlačenjem listića s nazivima političkih stranaka.

6. Promatrači određeni da prisustvuju radu izbornih tijela promatraju
i prate njihov rad u ime svih stranaka, pa su ovlašteni i dužni svoja zapažanja
o nepravilnostima u radu i druge primjedbe priopćiti predstavniku svake
stranke koja o tome traži obavještenje. Promatrači su ovlašteni priopćiti
svoja zapažanja o nepravilnostima u radu izbornih tijela i druge primjedbe
predsjedniku izbornog tijela.

7. Promatrači mogu prisustvovati radu izbornih komisija kad one održavaju
sjednice. Promatrači mogu prisustvovati radu Izborne komisije Republike
Hrvatske i kad se rješava o prigovorima u postupku kandidiranja i u postupku
izbora.

8. Promatrači političkih stranaka mogu boraviti u prostoriji u kojoj
se glasuje i prisustvovati radu biračkih odbora za vrijeme glasovanja,
prebrojavanja glasačkih lističa i utvrđivanja rezultata glasovanja.

9. Promatrači političkih stranaka ne smiju ometati rad izbornih tijela.
Promatrači koji prisustvuju glasovanju ne smiju razgovarati s biračima
koji su pristupili glasovanju niti im iznositi svoja zapažanja ili prigovore
o radu biračkih odbora ili na drugi način na njih utjecati.

10. Predsjednik izbornog tijela udaljit će promatrača ili sve promatrače
ako nakon usmene opomene nastave ometati rad izbornog tijela.

11. Promatrač je dužan izbornom tijelu čiji će tad promatrati predočiti
uvjerenje političke stranke koja ga je odredila.

Klasa: 013-03/92-01/05

Urbroj : 56805-92-62

Zagreb, 4. srpnja 1992.

Predsjednik

**Zlatko Crnić v. r.**

Uputa, NN 44/1992-1124